Willem de Sitter
Store norske leksikon,Realfag,Astronomi,Astronomi,Personer innen astronomi
Willem de Sitter var en nederlandsk matematiker og astronom. de Sitter spilte en ledende rolle i utviklingen av teoretiske universmodeller på grunnlag av Einsteins relativitetsteori.
de Sitter var professor i Leiden fra 1908 og direktør for Leiden observatorium fra 1919. Videre var han president i IAU i perioden 1925–1928.de Sitters viktigste arbeider var innen kosmologi. Der spilte han en ledende rolle i utviklingen av teoretiske universmodeller på grunnlag av Einsteins relativitetsteori. Han utledet i 1917 den første teoretiske modellen for et utvidende univers, som kalles for de Sitter-univers.de Sitter var også aktiv innenfor himmelmekanikk, hvor han blant annet raffinerte dataene for banene og massene til Jupiters galileiske måner. Han viste også at Jordens rotasjonshastighet avtar sakte. Les mer i Store norske leksikon relativitetsteorien univers inflasjonskosmologi